section_heading: Životopis
paragraph_text: Krishnamurti je rođen 1895. godine u brahmanskoj porodici u Madanapalleu, u Indiji, u kojoj se hranilo isključivo vegetarijanski. Otac mu je bio činovnik britanske kolonijalne uprave i član Teozofskog društva. Njegovi roditelji su imali jedanaestoro dece, od kojih je samo šest preživjelo djetinjstvo. On je bio slabo, boležljivo i „sanjareće“ dijete, koje su učitelji i otac redovito tukli, držeći ga umno poremećenim. Kao dijete imao je neuobičajena iskustva, „videći“ sestru nakon njene smrti, kao i majku, koja je umrla kada mu je bilo deset godina.